ኢኳቶርያል ጊኒ ኣንጻር ኣየነይቲ ጋንታ ገጢማ?
ግጥማት ፍርቂ ፍጻመ ዋንጫ ኣፍሪቃ
ውድድር ዋንጫ ሃገራት ኣፍሪቃ ኣብ መድረኽ ፍርቂ ፍጻመ በጺሑ’ሎ። ሎሚ ረቡዕ ኣኣንጋዲት ሃገረ ኢኳቶርያል ጊኒ ኣንጻር ጋና ክገጥማ እየን።

ኢኳቶርያል ጊኒ ኣብ ግጥማት ርብዒ ፍጻመ፡ ኣገራሚ ብዝኾነ ኣገባብ ኣብ ልዕሊ ቱኒዝያ ካብ ድሕሪት ተበጊሳ 2ብ1 ብምዕዋት እያ ናብዚ መድረኽ በጺሓ ዘላ። እታ ሃገር ናብዚ ውድድራት ንምሕላፍ ኣብ ዝተኻየደ ናይ መጻረይ ግጥማት ዘይሕጋዊ ተጻዋታይ ኣሰሊፋ ብምርካባ ነጥባ ተቖሪጹ ካብ ምድባ ክትሓልፍ ኣይከኣለትን ኔራ። ካፍ ብሃንደበት ነዚ ናይ ምእንጋድ ዕድል ምስ ሃባ፡ ኢኳቶርያል ጊኒ ድሕሪ ሽዱሽተ ኣዋርሕ እያ ምልእቲ ጋንታ ጠርኒፋ ልምምዳት ከተካይድ ዝጀመረት። ውድድር ንኽጅመር 11 መዓልታት ጥራይ ኣብ ዝተረፈሉ ድማ ኣሰልጣኒ ቀይራ። ካብ ምድባ ካልኣይቲ ኮይና ግጥማት ፍርቂ ፍጻመ ዋንጫ ኣፍሪቃ ድማ ናብ መድረኽ ርብዒ ፍጻመ ሰገረት። ከምቲ ልዕል ኢሉ ዝተገልጸ ድማ ኣብቲ መድረኸ ነቲ ኣገራሚ ጉዕዞኣ ቀጸለቶ።
ጋና